**КІРМАШ**

**Мэты і задачы:**

- далучыць гледачоў і ўдзельнікаў да скарбаў нацыянальнай культуры

- захаваць пераемнасць пакаленняў

- выхаваць любоў і павагу да народнай творчасці

1 Гандлярка. Добры дзень, госці званыя i жаданыя,

Людзі старыя і маладыя.

Цімох. Запрашаем на наш

Святочны кірмаш.

Баба Еўка. Свята – нібы казка

Праходзьце, калі ласка

Хлеб, соль будзем есці,

Карагоды весці.

Талаш. На чай гарачы дзмухаць

Ды песні слухаць.

2 Гандлярка. Калі ласка, усіх запрашаем,

Сардэчна вітаем.

Талаш. Пайду-ка па кiрмашу пахаджу, мо сабе што прыдбаю. О-о! А чым жа ты гандлюеш, кумачка?

3 Гандлярка. Мiкстурай. Вось гэта-ад зглазу. Вось гэта –ад праказу. Мiкстура ад хлусту, ад ляноты, каб быў спрытны да работы.

Баба Еўка. А дзёгаць для чаго?

3 Гандлярка. Ад падхалімажу язык дзёгцем памажу.

Талаш. Не, не трэба такая мікстура.

3 Гандлярка. Тады вазьмі крынічнай вады, каб ні было ніякай бяды.

Талаш. Вось гэтай вады куплю. Колькі каштуе?

3 Гандлярка. Грошы не трэба, а за бульбачку аддам.

Гульня «Бульба»

Задача: вызваць радасны настрой, развіваць творчыя здольнасці ў імправізацыі рухаў.

Апісанне гульні. Удзельнікі парамі танцуюць, трымая бульбіну паміж лбоў. Хто страціў бульбіну выходзіць з гульні. Талаш. Дзе мы едзем, дзе мы ідзём

Свята не мінаем

Куды заедзем, куды зайдзём

Таго і вітаем.

Баба Еўка. Не смяшы людзей! Якое тут свята, якое віншаванне? Вож з усiмi падарункамi, з усiмi пачастункамi згубiлi!

Талаш. Маўчы, баба! Валасы доўгія, а розум кароткі. Нічога не зробіш. Лепшы падарунак - гэта я!

1 Гандлярка. Не сварыцеся гаспадары. Давайце лепш у гульню згуляем.

Гульня “Кірмаш”

Задача: развіваць творчыя здольнасці ў перадачы вобразаў, пачуццё гумару.

Апісанне гульні. Удзельнікі спяваюць. Бабка Еўка, дзед Талаш

Го-го-го.

Паехалi на кiрмаш

Го-го-го

Што павезлі прадаваць

Го-го-го

Сам папробуй здагадаць

Я-ха-ха-ха-ха.

Потым кожны ўдзельнік імітыруе жывёлу, якую прадавалі дзед з бабай. Гледачы адгадваюць.

2 Гандлярка. Купляйце дрэўцы! Каму грушку? Смашнымi грушамi частавацца будзеце, «дзякуй» мне казаць.

Баба Еўка. Мы, паначка, купім i ў гульню згуляем, якая так i называецца.

Гульня «Грушка».

Задача: вызваць радасны настрой, развіваць творчыя здольнасці ў імправізацыі рухаў.

Апісанне гульні. Удзельнікі выбіраюць грушку, якая становіцца у сярэдзіне круга. Потым ідуць карагодам вакол яе, спяваюць.

1.Мы пасадзім грушку ўсе, усе,

Няхай наша грушка расце, расце.

2.Вырасцi ты, грушка, вось такой вышыні,

Распусціся, грушка, вось такой шырыні,

3 Расці, расці, грушка, ды ў добры час.

Патанцуй Марылька, паскачы для нас.

4 А ўжо наша грушка распусцілася,

А наша Марылька зажурылася.

5 А мы тую грушку ўсе шчыпаць будзем,

Ад нашай Марылькі ўцякаць будзем.

Удзельнiкi разам з грушкай выконваюць усё тое, пра што пяюць. У канцы гульнi грушка пачынае лавiць удзельнікаў. Каго зловiць, той становiцца грушкай.

2 Гандлярка. Вось якiя ўсе працавiтыя, не тое што мой Цiмошык лайдак. Цэлы дзень на пячы ляжыць.

1 Гандлярка. Мы яшчэ разумныя i здагадлівыя.

Загадкі

1. Напхана пухам, ляжыць под вухам. (Падушка)
2. На градцы зялёны, а ў бочцы - салёны. (Агурок)
3. Усіх буджу, хоць без гадзінніка хаджу. (Певень)
4. Не доктар, а дрэвы лечыць. (Дзяцел)
5. Не кравец, а ўсё жыццё з іголкамі ходзіць. (Вожык)
6. Вее, вее, рассявае, сляды замятае. (Вецер)

1 Гандлярка. Малайцы хлопцы і дзяўчаты. Цімошык, ты за каго, за хлопцаў цi за дзяўчат?

Цімох. Зразумела за хлопцаў!

2 Гандлярка. А я за дзяўчат!

3 Гандлярка. Мы за дзяучат!

Талаш. Я таксама за хлопаў!

1 Гандлярка. Тады паспаборнічаем. Дзяўчаты, хто з намі? Хлопцы, а хто з дзедам Талашом i з Цімохам?

Дражнілка «А у нас…»

Задача выхоўваць пачуццё гумару, сяброўства.

Апісанне. Сучаснікі, трымаючыся за рукi, становяцца двума шарэнгамi. У адной будуць дзяучаты, у другой – хлопцы. Пачынаюць спяваць дзяучаты.

Iз суседняга сяла

Мы прыйшлі на свята.

А спяваюць лепш за ўсіх нашыя дзяўчаты.

Дзяўчынкі. Ну, як мы вас?

Хлопцы. Нічога. Зараз мы вас!

А ў вас, а ў вас,

Дзяўчаты ўсе малыя.

А ў вас, а ў вас,

Хаты ўсе крывыя.

Ну, як мы вас?

Дзяўчаты. Нічога.Зараз мы вас!

А ў вас вас, а ў вас,

Пшаніца ўся пасохла

А ў вас, а ў вас,

Куры ўсе падохлі.

А ў вас, а ў вас,

Каровы ўсе худыя.

А у вас, а у вас,

Галовы ўсе пустыя.

Пасля слоў хлопцы даганяюць дзяўчат, разам танчуць.

1 Гандлярка. Ой, людцы добрыя, куды гэта мой бычок падзяваўся?

Рытмадэкламацыя «Пра бычка».

Задача. Вызваць радасны настрой.

Дзед. Ой, бабуля, прадай бычка!

Баба. Ён у мяне буры - буры, заганяе свіней куры… Не. Не прадам!

Дзед. Ой, прадай мне, бабанька, бычка!

Баба. Ён у мяне лысы – лысы, мые лыжкі, мые міскі… Ну! Адчапіся дед!

Дзед. Ой, прадай бабанька, бычка! !

Баба. Ён у мяне рабы-рабы,

Усё просіць ён для для бабы.

Ён у мяне буры - буры,

Заганяе свіне, куры.

Ён у мяне лысы - лысы,

Мые лыжкі, мые міскі.

Кожны дзень дапамагае,

Тэлевізар мне ўключае,

Вось які ў мяне бычок,

Пазалочаны бачок.

Не прадам!

Дзед. Дык ён жа цябе забадаць можа!

Баба. А колькі дасі?

Дзед. Во, бяры ўсё, што тут ёсць, а мяне ў прыдачу! Усё жыццё

галадаў, але торбу грошаў назбiраў.

Баба. Вось дык старгавалася! Торбу грошай атрымаю, яшчэ дзеда ў прыдачу сабе пакiну! А цяпер, мой дзядок, пайшоў з бычком разам у хлявок!

1 Гандлярка. Вось i надыйшла к канцу наша сустрэча. Гасцей, што сабраліся, на нашым кірмашы, ад шчырага сэрца вітаем, здароўя, шчасця ўсім вам жадаем!

Песня «Бывайце здаровы, жывіце багата!»

 